“Mə nə Ǹtondôbə, atɔ́ŋ áliŋan, mvam təge kád, ádzíbi evǔs ai ǹdaŋán mvéndé dá təge dzoge évǔs, təge ai endə́gə́lə́, a kunuŋ bivǔs bēsīá ábə̄ bɔ́n á táŋ mim̀mié mí bod mílɛ́ ngə́ mínyi”, 19dzǔg hḿ évǔs áyɔŋ dí á ńkogolán, ḿból mod m̀kpəg édǐŋ woe ǎ yi ai ḿból fə ó sɔ́ yǎ wadzíbí bɔ́ a tádigi Égîptɛn a zaag kwí vā.” 20Ńdɔ Ǹtondôbə a ngáyalan nyé nâ: “Madzu, anə́ wādzai ma, 21vədá, sɔŋ hə anə́ mə və̌ nā, sɔŋ hə anə́ dúmá Ńtondôbə ládzálā sí ésə̄ ná, 22tɔ mod m̀bɔ́g yǎ ébá bə́ ngáyén dúmá dámā bá ai mə́sīmbá mə́sə mə sɔ́ yǎ mabɔ á Égîptɛn ai á ńkōd ńnam və bɔ́ bə́ bóbolo ma a kwî biyɔŋ awôm, təge ma dǐŋ wóg,